**Апас муниципаль районы**

**муниципаль бюджет белем бирү учреждениясе**

**“Борнаш урта гомуми белем бирү мәктәбе”**

Интеллектуаль уенның темасы:

**Сугыш эзләре буйлап**

“Пройдём дорогами войны” номинациясебуенча

Бөек Җиңүнең 75 еллыгына багышланган чара

Эшне башкаручы: Хөснуллина Алсу Рәшит кызы,

Апас муниципаль районы Борнаш урта гомуми белем бирү мәктәбенең тарих һәм җәмгыять белеме укытучысы

2020

**еподавател2019 г.**

**Бөек Җиңүнең 75 еллыгына багышланган тарих атналыгында үткәрү өчен “Йолдызлы сәгать” интеллектуаль уены.**

**Тема:**Сугыш эзләре буйлап.

**Уен формасы:** интеллектуаль уен.

**Максат:** тарих фәненә кызыксыну уяту, укучыларның Бөек Ватан сугышы турыдагы белемнәрен тирәнәйтү, гражданлык һәм патриотик хисләр, туган җиренә, халкына карата горурлык хисеһәм сугыш еллары белән бәйле җыр-моңга мәхәббәт тәрбияләү.

**Җиһаз:** Бөек Җиңүнең 75 еллыгына карата аудиоязмалар, “Алар илгә җиңү лып кайтты” сугыш турындагы шигырьләр җыентыгы, интерактив такта, проектор, компьютер.

Дәрестән тыш уен тарих атналыгы кысаларында Бөек Җиңүнең 75 еллыгына багышлана.

Интеллектуальуенда тарих укытучысы уенны алып бара. Шулай ук 7 укучы катнаша. Кулларына 1 дән алып 4кә кадәр саннар язылган табличкалар бирелә. Дөрес табличкаларны күтәреп җавап бирергә тиешләр.I турда иң аз балл җыйган 2 укучы, II турда 1 укучы, III турда 2 укучы төшеп кала. IVтурда 2 укучы үзара көч сынаша. Чираттан, тәкъдим ителгән сүз буенча үзләре төзегән сүзләрне әйтәләр.

Уенның дәвамлылыгы: 40-45 минут.

**Интеллектуаль уен барышының планы.**

1. Укытучының кереш сүзе.

2. Жюри составы белән таныштыру.

3. 1тур – Белемсандыгы.

4. 2тур –Кем күбрәк белә?

5. 3тур – Көйне тап.

6.4 тур – Белегечләр турниры

7. Интеллектуаль уенга йомгак ясау.

8. Уенда катнашучы һәм җиңүчене грамоталар белә бүләкләү.

**Уен барышы.**

1. **Кереш**

*Закир Шаһбан репертуарындагы “Герман көе”җырыы яңгырый.Музыка акрынлап тына.*

Укытучы: Хәтердән уела күп нәрсә,

Онытыла иң гүзәл яз, кышлар.

Онытылмый үзенең иңендә

Ил данын күтәргән язмышлар.

Вакытлар үтүгә сүрелеп

Сүнәләр иң якты балкышлар.

Сүнмиләр, яктылык сибәләр

Көрәштә кабынган язмышлар.

Хәтер.. Ил хәтере, халык хәтере...Тарихта ил һәм халык хәтереннән мәңге җуелмаслык вакыйгалар була. Үткәннәрне, батырларны искә алу, Ватан сугышы илебездә яшәүче һәр гаилә ишегенә фаҗига булып килеп керүен белү һәрбер патриотның бурычы.

Укытучы: Хәерле көн! Без бүген “Йолдызлы сәгать” уены үткәрәбез.Әйдәгез, залга уенда катнашучы укучыларны чакырыйк.

Шулай ук Сезнең каршыгызда хөрмәтле жюрилар утыра (*таныштырыла).*

*Укытучы уенның кагыйдәләре белән таныштыра*:*уенда 7 укучы катнаша. Кулларына 1 дән алып 4кә кадәр саннар язылган табличкалар бирелә. Дөрес табличкаларны күтәреп җавап бирергә тиешләр. I турда иң аз балл җыйган 2 укучы, II турда 1 укучы, III турда 2 укучы төшеп кала. IV турда 2 укучы үзара көч сынаша. Чираттан, тәкъдим ителгән сүз буенча үзләре төзегән сүзләрне әйтәләр.*

Укытучы: Кагыйдәләр белән таныштыгыз. Уенны башлыйбыз. Барлык уенчыларга уңышлар телибез.

**1 ТУР – Белем сандыгы.**

Укытучы: Бөек Ватан сугышы илебездә яшәүче һәр гаилә ишегенә фаҗига һәм кайгы булып килеп керә. Утлы яу кырында калган гомерләрне,ни аяныч, кайтарып булмый. Дәһшәтле сугыш чоры, дистә еллар узса да, хәтерләрдә ераклардан килгән бер кайтаваз, киләчәккә сабак булып кабат-кабат яңара.

Шушы сүзләр белән 1 нче турны башлыйк. Һәрбер укучы игътибар белән сорауны тыңлый. Барлык сораулар да җавап вариантлары белән барачак. Сорауга җавапны табличкалар ярдәмендә җавап бирәбез. Һәрбер дөрес җавап 1 балл белән бәяләнә. 1 нче турның шартлары әнә шулар иде. Башлыйбызмы?

1. БөекВатансугышыкайчанбашланган?а) 12 апрель 1961 ел, **б) 22 июнь 1941ел,**в) 23 февраль 1918 ел, г) 9 май 1945 ел;
2. БөекВатансугышындабезнең ил кайсыилгәкаршысугышкан?а)Франция, б) Кытай, **в) Германия**, г) Англия;
3. Бу сугыштан соң Герман армиясенең җиңелмәслеге турында миф җәелә. Ниндикөрәшбу? ( а) Бородин сугышы,**б) Мәскәүсугышы**, в) Нарвсугышы, г) Курск дугасы);
4. ФашистлартарафыннанСССР гакаршыалып бару планы:а) Цитадель, б) Ост, **в) Барбаросса,** г) Тайфун;
5. Кайсышәһәр 900 көнблокададабулган?а) Мәскәү, **б) Ленинград,** в) Волгоград, г) Казан;
6. Т-34 нәрсәул?а) самолет, б) вертолет, в) пулемет, **г) танк;**
7. Бөек Ватан сугышы кайчан тәмамланган? а) 12 апрель 1961 ел, б) 22 июнь 1941ел, в) 23 февраль 1918 ел, **г) 9 май 1945 ел**;
8. Бөек Ватан сугышы ничә көн дәвам иткән? а) 2122, **б) 1418**, в) 900, г) 1614.

Укытучы: Афәрин, укучылар. Менә 1 нче тур тәмам. Нәтиҗә. (*Укытучы I турда иң аз балл җыйган 2 укучыны уеннан азат итә).*

Шулай итеп, 5 укучы белән 2 нче турны башлыйбыз.

**2 ТУР – Кем күбрәк белә?**

Укытучы: сезгә хәрефләр тәкъдим ителәчәк. Әлеге хәрефләрдән сүзләр төзергә кирәк булачак. Үзегез төзегән иң озын сүзне генә әйтәсез. Иң кыска сүз төзүче төшеп кала. Бу турда җиңүче 4 балл ала.

ГАСИНДРТЛАТУПШЫ (сугыш, патриот, Сталинград).

Укытучы: Молодцы, укучылар. 2 нче тур тәмам. Нәтиҗә ясыйбыз.

*II турдан 1 укучы төшеп кала. Уен 4 укучы белән дәвам итә.*

Укытучы: Шулай итеп, 4 укучы белән 3 нче турга килеп җиттек.

**3ТУР – Көйне тап.**

Укытучы: без уеныбызның музыка өлешенә күчәбез, ул Бөек Ватан сугышы турындагы җырларга багышланган! Сезгә 5 нота тәкъдим ителә. Фонограмманы тыңларга һәм җырны әйтергә тиеш була, һәр җыр өчен 2 балл ала.

Башлыйбыз: 1 нче нота– “Җиңеп кайт”, 2 нче нота – “Тынычлык”, 3 нче нота– “Сугыш кайтавазы”, 4 нче нота – “Кирәкми сугыш”, 5 нче нота– “Солдат”.

Укытучы: Афәрин. 3нче тур тәмамлап, нәтиҗә ясар чак җитте.

*III турдан 2 укучы төшеп кала. Соңгы уен туры 2 укучы белән дәвам итә.*

*Музыкаль тәнәфес. Җәләлиев Сәйдәр тарафыннан “Сугыш кайтавазы” җырын тыңлап китү.*

Укытучы: Хәзер без 4 нче турны башлап җибәрәбез.

**4 ТУР – Белгечләр турниры.**

**Укытучы:** Хәзер безгә Сезнең белән соңгы 4 тур - белгечләр турнирында уйнарга туры киләчәк.

Әлеге турга керешкәнче, бу очракта герой-шагыйрь Муса Җәлилне искә алмыйча мөмкин түгел. Илебезнең барлык халыклары белән беррәттән, татар язучылар, шагыйрьләре дә сугышта катнашты. Фронтовик язучы Муса Җәлилнең “Егет көче” исемле шигырь юлларын җиткерәсе килә:

Ул кабатлап лачын йөрәгенең

Изге антын сөйгән халкына,

Автоматын асты аркасына

Һәм атлады акбүз атына.

Егет үткән юлда сафлар сынды,

Туплар ауды, танклар ватылды.

Кайдан алды егет мондый көчне,

Кайдан алды мондый ялкынны.

Байрак итеп илгә турылыкны,

Утны-суны кичте бу егет,

Автоматы түгел, аты түгел,

Анты белән көчле бу егет.

*Финалга ике укучы чыга.*

Укытучы: һәрбер укучының өстәлендә карточка бар. Карточкадагы текстны укып чыгып, сүз нәрсә турында барганлыгын язарга кирәк.Язганнан соң, укучы телдән җавап бирә, дөрес җавап булса, 4 балл өстәлә.

Укытучы: Менә Бөек Ватан сугышында Җиңүнең 75 еллыгына багышланган “Сугыш эзләре буйлап” исемле интеллектуаль уенның финал туры тәмамланды.

Әлегә жюри нәтиҗәләр ясап, призерларны һәм җиңүчеләрне билгели.

Күптән инде, күптән тынып калды,

Ул сугышның хәтәр туплары.

Тик сүнмичә ветеран йөрәген,

Телеп тора әле утлары.

Күпме кайгы, хәсрәт алып килде

Җан өшеткән салкын ул сугыш

Ул мәхшәрне кичкән һәр кешенең,

Төшләрендә һаман канкоеш.

Бурычлы без сезгә, рәхмәтлебез,

Шушы көнне күрәлгән өчен

Күпме корбан, әрнүләр хакына

Исән калды газиз туган илем.

Онытмыйк без, кадерлик аларны

Чын күңелдән сөеп, яратып.

-Илем, - диеп башын салганнарга,

Догабызны торыйк яңартып!

Хәзер сез “Йолдызлы сәгать” уенында 11 нче сыйныф укучысы Мубаракшина Камилә тарафыннан “Җиңеп кайт” җырын тыңлап үтәрсез.

*Йомгак ясау һәм җиңүчене билгеләү өчен сүз жюрига бирелә.*

Укытучы: Бүгенге уенда җиңүче *(исемен атый).* Хәзер синең йолдызлы сәгатең! Сиңа сүз бирәбез. *(җиңүче татар телендә үзе теләгән нәрсә турында сөйли)*

*Җиңүчегә бүләк, грамота тапшырыла.*

Укытучы: бүгенге Бөек Ватан сушына багышланган “Сугыш эзләре буйлап” дигән класстан тыш чара ахырына якынлашты.

Без үз кулларыбыз белән

Төзибез гүзәл тормыш.

Без тыныч ил төзүчеләр,

Кирәкми безгә сугыш!

*“Кирәкми сугыш”җыры язылган аудиоязма тыңлана.Интеллектуаль уен тәмамлана.*